**DS Penske** on yhdysvaltalainen moottoriurheilutalli, jonka perustivat Jay Penske ja Stephen J. Luczo. Talli kilpaili ensimmäistä kertaa vuoden 2007 Indianapolis 500 -kilpailussa. Vuosina 2007–2014 talli kilpaili pohjoisamerikkalaisessa IndyCar sarjassa. Talli siirtyi vuonna 2014 kansainväliseen Formula E -sarjaan, jossa on kilpaillut sarjan ensimmäisestä kaudesta alkaen.

IndyCarissa talli aloitti kilpailemisen nimellä **Luczo Dragon Racing**. Kaudella 2010 tallin nimi oli **de Ferran Dragon Racing** ja vuodesta 2011 **Dragon Racing**. Dragon Racing saavutti yhteensä kolme palkintosijaa, kaikki Sébastien Bourdaisin toimesta kaudella 2013.

Formula E:ssä talli jatkoi nimellä Dragon Racing. Kaudella 2016–2015 nimeksi muuttui **Faraday Future Dragon Racing**, mutta seuraavalla kaudella nimi oli taas Dragon Racing. Kaudeksi 2018–2019 nimeksi tuli sponsorisopimuksen mukaisesti **GEOX Dragon**.

Kaudeksi 2020–2021 talli muutti nimensä muotoon **Dragon / Penske Autosport**. Nykyinen nimi otettiin käyttöön kaudeksi 2022–2023. Tallin kuljettajina olivat ranskalainen Jean-Éric Vergne ja belgialainen Stoffel Vandoorne.

Jay Pensken isä Roger Penske omistaa moottoriurheilutalli Team Pensken.

Historia
--------

Tallin perustivat vuonna 2006 yhdysvaltalaiset Steve Luzco ja Jay Penske. Talli kilpaili ensimmäistä kertaa vuoden 2007 Indy 500 kilpailussa ja osallistui vuonna 2008 osittain IndyCar sarjaan. Seuraavana vuonna talli ajoi koko kauden sarjassa. Vuonna 2014 IndyCar toiminta lopettiin ja talli siirtyi kilpailemaan uuteen Formula E -sarjaan, jossa se oli yksi perustajajäsenistä.

### IndyCar Series (2007–2013)

Briscoe odottamassa vuoroaan vuoden 2007 Indy 500 -kilpailun aika-ajossa.
Talli aloitti kilpailemisen nimellä **Luczo-Dragon Racing**. Tallin yhteistyökumppani oli Symantec Corporation. Vuonna 2007 talli osallistui vain Indy 500 kilpailuun, johon talli ilmoitti kuljettajakseen australialaisen Ryan Briscoen. Briscoe oli aika-ajoissa seitsemän ja itse kilpailussa viides. Indy 500 oli osa vuoden 2007 InsyCar sarjaa, joten Briscoe ansaitsi tallille 30 pistettä. Briscoe oli IndyCar -sarjan tuloksissa lopulta 24. ajettuaan vain yhden osakilpailun. Hän tienasi kaudesta reilut 300 000 Yhdysvaltain dollaria.

Kaudella 2008 Luczo-Dragon Racing osallistui IndyCar sarjassa kuuteen osakilpailuun. Tallin kuljettaja toimi eteläafrikkalainen Tomas Scheckter. Schecterin paras saavutus oli 21. sija Detroitin osakilpailussa. Scheckter ajoi myös vuoden 2008 Indy 500 kilpailussa. Hän oli aika-ajossa 11. mutta joutui keskeyttämään kilpailun 156:lla kierroksella mekaanisen ongelman vuoksi.

Kaudella 2009 talli osallistui ensimmäistä kertaa kokonaiselle IndyCar kaudella. Kuljettajaksi otettiin brasilialainen Raphael Matos, joka oli Indy Lights sarjan mestari edelliseltä vuodelta. Matosin paras sijoitus oli kuudes Milwaukeen osakilpailusta. Indy 500:ssa hän jäi sijalle 22. Matos valittiin kauden päätteeksi sarjan parhaaksi tulokkaaksi. Tallin sponsori oli ensimmäisessä kilpailussa Yhdysvaltain merijalkaväki, lopuissa kilpailuissa sponsori oli Yhdysvaltain ilmavoimat.

Helmikuussa 2010 uutisoitiin, että Luczo-Dragon Racing yhdistyi Gil de Ferran kanssa muodostaen uuden tallin IndyCar sarjaan. Tallin nimeksi tuli **de Ferran Dragon Racing** ja sen kuljettajana jatkoi Raphael Matos. de Ferran toimi tallin osaomistajana, presidenttinä ja hallintokumppanina. Tallin tavoitteena oli ajattaa kahta autoa kauden aikana. Matos ajoi koko kauden ja yhdysvaltalainen Davey Hamilton osallistui Indy 500 ja Chicagon kilpailuihin. Matos oli parhaimmillaan kahdesti neljäs, São Paulossa ja Watkins Glenissä. Tallin sponsorina kauden ajan oli HP.

Kaudeksi 2011 de Ferran Dragon Racingin kuljettajaksi piti tulla brasialainen Tony Kanaan, joka oli vuoden 2004 mestari. Kanaan ei kuitenkin saanut kasaan tarpeeksi sponsorirahaa, jotta olisi päässyt tallin kanssa sopimukseen. Helmikuussa 2011 uutisoitiin, että talli joutuu lopettamaan toimintansa rahoituksen puutteen vuoksi. Talli oli valmistautunut uuteen kauteen koko talven, tehden kehitystyötä ja päästen sopimukseen Kanaanin kanssa. Gil de Ferranin mukaan talli ei kuitenkaan saanut tarpeeksi rahaa kokoon, jotta voisi tosissaan kilpailla sarjassa koko kautta. Huhtikuussa Jay Penske ilmoitti, että talli kuitenkin osallistuu osaan kauden kilpailuista. Kuljettajaksi saatiin 42-vuotias kanadalainen Paul Tracy, jonka kanssa tehtiin viiden kilpailun sopimus. Penske antoi tallille nimen **Dragon Racing**. Tracyn lisäksi kiinalainen Ho-Pin Tung osallistui Sonomon osakilpailuun, jossa hän keskeytti kolariin. Tracyn paras sijoitus oli 12. sija Fort Worthin ensimmäisestä kilpailusta. Hänen pääsponsorina toimi kauden aikana Ralph's Grocery (yksi kilpailu), Wix Filters (yksi kilpailu), Motegi Wheels (kaksi kilpailua) ja Make-A-Wish (kaksi kilpailua). Vuoden 2011 Indy 500 kilpailuun Dragon Racing nimesi kuljettajikseen Ho-Pin Tungin, yhdysvaltalaisen Scott Speedin ja kanadalaisen Patrick Carpentierin. Ho-Pin Tung kolaroi autonsa aika-ajoissa, kärsi aivotärähdyksestä ja joutui vetäytymään kilpailusta. Speed korvattiin ensimmäisen aika-ajopäivän jälkeen Carpentierillä, mutta hänkin kolaroi autonsa ajokelvottomaksi. Kukaan kolmesta ei päässyt osallistumaan itse kisaan.

Kaudella 2012 Dragon Racing osallistui taas jokaiseen kilpailuun. Tallin moottoritoimittajaksi valittiin Lotus. Alkukaudella talli ajatti kahta autoa: toista ajoi britti Katherine Legge ja toista ranskalainen Sébastien Bourdais. Indy 500 kilpailun jälkeen talli ajatti vain yhtä autoa, kun moottoritoimittajaksi tuli Chevrolet. Legge ja Bourdais jakoivat ajovuorot. Bourdais ajoi kauden aikana lopulta 11 osakilpailua ja oli parhaimmillaan neljäs Mid-Ohion kisassa. Koko kauden häntä sponsoroi Bing ja McAfee, Indy 500 kilpailun jälkeen myös TrueCar. Legge ajoi kymmenen osakilpailua ja paras sijoitus oli yhdeksäs kauden päättäneessä Fontanan osakilpailussa. TrueCar sponsoroi häntä koko kauden, Bing Indyn jälkeen jokaisen kilpailun ja McAfee neljässä. Leggen sopimus irtisanottiin tammikuussa 2013 ja britti ilmoitti haastavansa Dragon Racingin oikeuteen irtisanomisensa vuoksi. Legge oli tehnyt sopimuksen vuosista 2012 ja 2013.

Kaudella 2013 Dragon Racing ajatti ensimmäistä kertaa koko kauden kahta autoa. Bourdais jatkoi kuljettajana, toista autoa ajoi kolumbialainen Sebastián Saavedra. Pääsponsorina jatkoi Pensken omistama TruCar ja moottoritoimittajana Chevrolet Kauden aikana Bourdais ylsi palkintopallille kolmesti ja johti kauden aikana yhteensä 87 kierrosta. Hän oli kuljettajien pisteissä lopulta sijalla 12. Saavedra oli pisteissä sijalla 21 eikä yltänyt kertaakaan kolmen parhaan joukkoon.

Syyskuussa 2013 Dragon Racing ilmoitti olevansa yksi Formula E -sarjan perustajajäsenistä.

### Formula E (2014–)

28. syyskuuta 2013 Dragon Racing ilmoitti tehneensä sopimuksen liittymisestä Formula E -sarjaan. Siitä tuli neljäs sarjaan liittynyt talli ja toinen yhdysvaltalainen Andretti Autosportin jälkeen. Formula E sarjan toimitusjohtajan Alejandro Agagin mukaan oli tärkeää sarjalle saada mukaan Kaliforniassa toimiva talli, koska osavaltiosta oli tullut "sähköautojen maa".

#### Dragon Racing (2014–2016)

Heinäkuussa 2014 talli nimesi ensimmäiseksi kuljettajakseen brittiläisen IndyCar-kuljettaja Mike Conwayn. Vuonna 2014 hän oli myös kilpaillut Toyotalla kestävyysajosarja WEC:ssä. Hänellä oli myös kokemusta GP2 sarjasta. Conway ja Dragon Racing purkivat kuitenkin sopimuksensa syyskuun alussa ennen ensimmäistä kilpailua. Conway oli tehnyt sopimuksen vain kolmesta kilpailusta, mutta totesi myöhemmin tallin kanssa, että hänen on parempi keskittyä kokonaan kilpailemiseen Toyotalla WEC-sarjassa. Conwayn tilalle tuli espanjalainen Oriol Servià. Talli nimesi toiseksi kuljettajakseen heinäkuun lopussa belgialaisen Jérôme d'Ambrosion, joka oli aiemmit kilpaillut Formula 1-sarjassa ja osallistunut Bentleyllä kestävyysajokilpailuihin. Kesken kauden maaliskuussa 2015 Serviàn tilalle tuli ranskalainen Loïc Duval. Servià lopetti kuljettajana ja siirtyi talliin hallintotehtäviin. Hänen tehtävikseen tuli valvoa tallin toimintaa ja yhteistyö kumppaneiden kanssa.

Sarjan ensimmäiset testit ajettiin heinäkuun alussa Donington Parkissa, jossa Conway ajoi tallin ainoaa autoa. Kausi 2014–2015 oli tallille hyvä. Se voitti yhden osakilpailun, saavutti viisi podiumsijoitusta ja yhteensä 171 pistettä. Talli oli toinen, mikä on edelleen tallin paras sijoitus sarjassa. d'Ambrosio voitti kauden kahdeksannen kilpailun Berliinissä ja oli toinen molemmissa Lontoon osakilpailuissa. Hän oli sarjassa lopulta neljäs, häviten mestaruuden voittaneelle Nelson Piquetille 31 pistettä. Duval oli yhdeksäs, ollen parhaimmillaan kolmas Berliinissä ja Lontoon ensimmäisessä kilpailussa. Servià oli 19. ajettuaan neljä kilpailua.

Ensimmäisellä kaudella kaikki tallit käyttivät samaa voimansiirtoa, mutta toisella kaudella voimansiirron kehitys vapautettiin. Dragon Racingista tuli sarjan ainoa asiakastalli, kun se otti käyttöön Venturin valmistaman voimansiirron. Toisella kaudella kuljettajina jatkoivat Duval ja d'Ambrosio. d'Ambrosio testasi ennen kauden alkua myös Venturin autoa ja uutta voimansiirtoa. Kauden aikana talli voitti yhden kilpailun ja sai kolme podiumsijoitusta. Sarjassa se oli neljäs kerättyään 143 pistettä. d'Ambrosio voitti Mexico Cityn ePrixin ja oli kolmas Punta del Estessä ja Lontoon toisessa kilpailussa. Hän lähti kahdesti paalupaikalta ja oli sarjassa viides. Duval oli sarjassa kahdeksas ja parhaimmillaan neljäs neljässä eri kilpailussa.

#### Faraday Future Dragon Racing (2016–2017)

Kolmanneksi kaudeksi Dragon Racing siirtyi myös valmistajaksi ja teki oman voimansiirron. Tallin yhteistyökumppaniksi ja nimisponsoriksi tuli yhdysvaltalainen sähköautostartup-yritys Faraday Future. Tallin nimeksi tuli **Faraday Future Dragon Racing**. Heinäkuussa 2016 talli vahvisti, että Duval ja d'Ambrosio jatkavat tallissa myös kolmannella kaudella. Mike Conway tuurasi Duvalia yhdessä kilpailussa, kun ranskalainen joutui osallistumaan samaan aikaan DTM-sarjan kilpailuun. Kausi oli siihen mennessä tallin huonoin. Se jäi kokonaan ilman voittoja, podiumsijoituksia ja paalupaikkoja. Kahdessa kilpailussa talli ajoi kilpailun nopeimman kierroksen. Paras sijoitus kilpailussa oli viides ja talli keräsi vain 33 pistettä, ollen sarjassa kahdeksas. Duval oli sarjassa 15. ja keräsi 20 pistettä. d'Ambrosio oli 18. ja hän keräsi 13 pistettä.

#### Dragon Racing (2017–2018)

Faraday Future oli tehnyt monivuotisen sopimuksen tallin kanssa, mutta se ajautui edellisen kauden jälkeen taloudelliseen ongelmiin ja purki sopimuksen tallin kanssa marraskuussa 2017. Neljänneksi kaudeksi tallin nimeksi tuli taas **Dragon Racing**. d'Ambrosio jatkoi tallissa, mutta Duvailin tilalle tuli sveitsiläinen Neel Jani. Jani oli ajanut WEC-sarjassa Porschella ja sai heiltä luvan liittyä Dragon Racingiin. Jani kuitenkin jätti tallin kahden ensimmäisen kilpailun jälkeen ja hänen tilalle tuli argentiinalainen José María López, jolla oli aiempaa kokemusta Formula E-sarjasta. Maaliskuussa 2018 tallin testi- ja varakuljettajaksi nimettiin saksalainen Maximilian Günther. Günther oli osallistunut tulokaskuljettajien testiin tammikuussa ja oli tehnyt vaikutuksen talliin. Aiemmin Günther oli toiminut Mercedeksen DTM-tallin testikuljettajana ja voittanut Euroopan Formula 3 -sarjan mestaruuden.

Kausi oli pisteiden valossa vähän edellistä parempi, mutta talli jäi sarjassa silti yhdeksänneksi. Se saavutti yhden podiumsijoituksen ja kaksi kilpailun nopeinta kierrosta. d'Ambrosio oli pisteissä 14. kerättyään 27 pistettä. Hän oli kolmas Zürichin osakilpailussa. Lopez oli 17. ja hän keräsi 14 pistettä. Jani ajoi kaksi kilpailua ja oli sarjan kuljettajien pisteissä lopulta viimeinen.

#### GEOX Dragon Racing (2018–2020)

Neljänneksi kaudeksi tallin nimisponsoriksi tuli italialainen jalkinevalmistja Geox. Tallin nimeksi tuli **Geox Dragon Racing** ja sopimus tehtiin vuoteen 2021 asti. Geox oli aiemmin sponsoroinnut muun muassa F1-kuljettaja Sebastian Vettelia. Sarjassa siirryttiin toisen sukupolven autojen käyttämiseen. Lopez jatkoi tallin kuljettajana, mutta ensimmäisestä kaudesta alkaen tallin kuljettajana toiminut d'Ambrosio siirtyi Mahindra Racingiin. Hänen tilalleen kilpakuljettajaksi nostettiin testikuljettaja Günther. Tallin vara- ja testikuljettajaksi nimitettiin italialainen Antonio Fuoco. Fuoco kilpaili Formula 2 -sarjassa ja kuului F1-talli Scuderia Ferrarin junioriohjelmaan. Fuoco ajoi Dragon Racingin autoa ennen kauden alkua ajetuissa testeissä yhdessä Lopezin ja Güntherin kanssa. Kolmen ajetun kilpailun jäljeen Güntherin paikan kilpakuljettajana otti brasilialainen Felipe Nasr. Nasr ajoi kolme kilpailua, jonka jälkeen Günther palasi hänen tilalleen kilpakuljettajaksi. Nasrin ajamien kisojen aikana Günther oli toiminut tallin testi-, vara- ja simulaatiokuljettajana.

Kausi oli siihen mennessä tallin historian huonoin. Talli keräsi ainoastaan 23 pistettä ja oli valmistajien sarjassa kymmenes. Paras kilpailusijoitus oli viides. Günther oli lopputuloksissa 17. kerättyään 20 pistettä kauden aikana. Lopezin sijoitus oli 21. ja hän keräsi yhteensä kolme pistettä. Talleista ainoastaan NIO keräsi vähemmän pisteitä.

Viidenneksi kaudeksi talli vaihtoi molemmat kuljettajansa. Elokuussa kuljettajaksi nimettiin entinen F1-kuljettaja Brendon Hartley ja hänen tallikaverikseen syyskuussa nimettiin Nico Müller. Müller ajoi kaudella 2019 DTM-sarjassa. Müllerilla oli kokemus Formula E -sarjasta vain kolmesta testistä, joihin hän oli osallistunut. Helmikuussa 2020 talli nimesi vara- ja testikuljettajakseen ruotsalaisen Joel Erikssonin. Edellisenä vuonna hän oli kilpaillut DTM-sarjassa ja testannut Formula E -autoa vuonna 2018. Hartleyn kausi oli vaikea ja hän jätti tallin kesken kauden keskittyäkseen WEC-sarjaan. Hartleyn tilalle tuli Sérgio Sette Câmara, joka oli ajanut tulokaskuljettajien testissä tallin autolla. Testeissä ja simulaattorissa hän oli tehnyt vaikutuksen tallin johtoon ja insinööreihin.

Kaudesta tuli tallin historian huonoin, kun se saavutti vain kaksi pistettä. Se jäi valmistajien sarjassa yhdenneksitoista. Hartley keräsi tallin ainoat pisteet oltuaan yhdesäs kauden toisessa kilpailussa. Hän jäi kuljettajien pisteissä sijalle 23. Müllerin paras sijoitus oli 12. ja Câmara oli parhaimmillaan sijalla 15. Talleista huonommin menestyi ainoastaan NIO, joka jäi kokonaan pisteittä.

#### Dragon / Penske Autosport (2020–)

Kaudeksi 2020-2021 Formula E -sarjasta tuli virallinen maailmanmestaruussarja. Tallin nimeksi muuttui **Dragon / Penske Autosport**, korostaen Jay Pensken roolia tallissa. Joulukuussa 2020 vahvistettiin, että tallin kuljettajina jatkavat Müller ja Câmara. Müller testasi tallin autoa sekä yksityisissä että virallisissa testeissä ennen kauden alkua. Molemmat kuljettajat olivat tehneet vaikutuksen tallin johtaja Jay Penskeen edellisellä kaudella, huolimatta tallin heikosta tuloksesta.

Helmikuussa 2021 Dragon / Penske Autosport ilmoitti "pitkäaikaisesta" yhteistyösopimuksesta Boschin kanssa. Moottoriurheilujulkaisu Motorsport.comissa tämä tulkittiin tallin sitoutumiseksi kolmannen sukupolven autoihin, jotka on tarkoitus ottaa käyttöön kaudeksi 2022-2023.

Talli saavutti ensimmäinsen toisen sukupolven aikakauden podiumsijoituksen, kun Müller ajoi toiseksi Valencian ensimmäisessä osakilpailussa. Müller jäi kuitenkin sivuun tallin toiminnasta sivuun keskittyäkseen DTM-sarjaan. Hänen tilalleen tuli Joel Eriksson.  Müllerin podium jäi kauden ainoaksi. Talli keräsi 47 pistettä, mikä oli paras tulos sitten kauden 2015–2016. MM-sarjassa talli jäi kuitenkin taas sijalle 11. Müller keräsi tallille 30 pistettä ja oli MM-sarjan tuloksissa lopulta sijalla 20. Câmara oli sijalla 22 kerättyään 16 pistettä ja Eriksson koko sarjan viimeinen yhdellä pisteellä. Tallien pisteissä taakse jäi tälläkin kertaa vain NIO.

Kaudella 2021–2022 Câmara jatkaa tallin kuljettajana. Hänen tallikaverikseen tulee italialainen Antonio Giovinazzi, joka menetti paikkansa F1 sarjassa kauden 2021 päätteeksi.

Tulokset
--------

### IndyCar

| Vuosi | Runko | Moottori | Kuljettajat | No. | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Luczo Dragon Racing |
| 2007 |  | HMS | STP | MOT | KAN | INDY | MIL | TXS | IOW | RIR | WGL | NSH | MDO | MCH | KTY | SNM | DET | CHI |  |
| Dallara IR-05 | Honda HI7R V8 | Australia Ryan Briscoe | 12 |  |  |  |  | 5 |  |  |  |  |  |  |  |  |  |  |  |  |  |  |
| 2008 |  | HMS | STP | MOT | LBH | KAN | INDY | MIL | TXS | IOW | RIR | WGL | NSH | MDO | EDM | KTY | SNM | DET | CHI | SRF |
| Dallara IR-05 | Honda HI7R V8 | Etelä-Afrikka Tomas Scheckter | 12 |  |  |  |  | 23 | 24 |  | 25 |  |  |  |  |  |  |  | 27 | 21 | 26 |  |
| 2009 |  | STP | LBH | KAN | INDY | MIL | TXS | IOW | RIR | WGL | TOR | EDM | KTY | MDO | SNM | CHI | MOT | HMS |  |
| Dallara IR-05 | Honda HI7R V8 | Brasilia Raphael Matos | 2 | 20 | 8 | 20 | 22 | 6 | 12 | 16 | 8 | 12 | 10 | 18 | 16 | 9 | 9 | 9 | 9 | 14 |  |  |
| de Ferran Dragon Racing |
| 2010 |  | SAO | STP | ALA | LBH | KAN | INDY | TXS | IOW | WGL | TOR | EDM | MDO | SNM | CHI | KTY | MOT | HMS |  |
| Dallara IR-05 | Honda HI7R V8 | Brasilia Raphael Matos | 2 | 4 | 8 | 14 | 20 | 16 | 29 | 16 | 14 | 4 | 21 | 13 | 7 | 21 | 29 | 16 | 18 | 17 |  |  |
| Yhdysvallat Davey Hamilton | 21 |  |  |  |  |  | 33 |  |  |  |  |  |  |  | 18 |  |  |  |  |  |
| Dragon Racing |
| 2011 |  | STP | ALA | LBH | SAO | INDY | TXS | MIL | IOW | TOR | EDM | MDO | NHM | SNM | BAL | MOT | KTY | LSV |  |
| Dallara IR-05 | Honda HI7R V8 | Kanada Paul Tracy | 8 |  |  | 16 |  |  | 12 | 13 |  |  | 16 | 26 |  |  |  |  |  |  | C |  |
| Kiina Ho-Pin Tung |  |  |  |  | Wth |  |  |  |  |  |  |  |  |  |  |  |  |  |  |
| 88 |  |  |  |  |  |  |  |  |  |  |  |  |  | 27 |  |  |  |  |  |
| Yhdysvallat Scott Speed | 20 |  |  |  |  | DNQ |  |  |  |  |  |  |  |  |  |  |  |  |  |  |
| Kanada Patrick Carpentier |  |  |  |  | DNQ |  |  |  |  |  |  |  |  |  |  |  |  |  |  |
| 2012 |  | STP | ALA | LBH | SAO | INDY | DET | TEX | MIL | IOW | TOR | EDM | MDO | SNM | BAL | FON |  |
| Dallara DW12 | Lotus DC00 V6t | Iso-Britannia Katherine Legge | 6 | 23 | 23 | 19 | 26 |  |  |  |  |  |  |  |  |  |  |  |  |  |  |  |
| Chevrolet IndyCar V6t |  |  |  |  | 22 |  | 15 | 18 | 15 |  |  |  | 24 |  | 9 |  |  |  |  |
| Lotus DC00 V6t | Ranska Sébastien Bourdais | 7 | 21 | 9 | 17 | 18 |  |  |  |  |  |  |  |  |  |  |  |  |  |  |  |
| Chevrolet IndyCar V6t |  |  |  |  | 20 | 24 |  |  |  | 14 | 15 | 4 | 22 | 23 |  |  |  |  |  |
| 2013 |  | STP | ALA | LBH | SAO | INDY | DET | TXS | MIL | IOW | POC | TOR | MDO | SNM | BAL | HOU | FON |
| Dallara DW12 | Chevrolet IndyCar V6t | Kolumbia Sebastián Saavedra | 6 | 20 | 20 | 27 | 19 | 32 | 22 | 10 | 14 | 13 | 19 | 23 | 16 | 15 | 19 | 21 | 8 | 14 | 12 | 24 |
| Ranska Sébastien Bourdais | 7 | 11 | 16 | 15 | 14 | 29 | 24 | 11 | 20 | 22 | 14 | 16 | 2 | 3 | 12 | 10 | *3* | 8 | 5 | 12 |

### Formula E

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Vuosi | Runko | Voimansiirto | Renkaat | No. | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pisteet | Sija |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dragon Racing |
| 2014–15 | Spark SRT01-e | SRT01-e | **M** |  |  | BEI | PUT | PDE | BUE | MIA | LBH | MCO | BER | MSC | LDN |  |  |  |  | **171** | **2.** |
| 6 | Espanja Oriol Servià | 7 | 7 | 9 | 9 |  |  |  |  |  |  |  |  |  |  |  |
| Ranska Loïc Duval |  |  |  |  | 7 | 9 | Kesk. | 3 | 15 | 8 | 3 |  |  |  |  |
| 7 | Belgia Jérôme d'Ambrosio | 6 | 5 | 8 | 14 | 4 | 6 | 5 | 1 | 11 | 2 | 2 |  |  |  |  |
| 2015–16 | Spark SRT01-e | Venturi VM200-FE-01 | **M** |  |  | BEI | PUT | PDE | BUE | MEX | LBH | PAR | BER | LDN |  |  |  |  |  | 143 | 4. |
| 6 | Ranska Loïc Duval | 4 | 16† | 4 | 6 | 4 | 8 | Kesk. | Kesk. | Kesk. | 4 |  |  |  |  |  |
| 7 | Belgia Jérôme d'Ambrosio | 5 | 14† | **3** | *16* | **1** | 7 | 11 | 16 | 9 | 3 |  |  |  |  |  |
| Faraday Future Dragon Racing |
| 2016–17 | Spark SRT01-e | Penske 701-EV | **M** |  |  | HKG | MRK | BUE | MEX | MCO | PAR | BER | NYC | MTL |  |  |  | 33 | 8. |
| 6 | Ranska Loïc Duval | 14 | *18* | 6 | Kesk. | Kesk. |  | 15 | Kesk. | 5 | 13 | *Kesk.* | 19 |  |  |  |
| Iso-Britannia Mike Conway |  |  |  |  |  | 14 |  |  |  |  |  |  |  |  |  |
| 7 | Belgia Jérôme d'Ambrosio | 7 | 13 | 8 | 14 | Kesk. | NC | 13 | 13 | Kesk. | 10 | 11 | 9 |  |  |  |
| Dragon Racing |
| 2017–18 | Spark SRT01-e | Penske EV-2 | **M** |  |  | HKG | MRK | SCL | MEX | PDE | RME | PAR | BER | ZUR | NYC |  |  |  | 41 | 9. |
| 6 | Sveitsi Neel Jani | 18 | 18 |  |  |  |  |  |  |  |  |  |  |  |  |  |
| Argentiina José María López |  |  | 6 | Kesk. | 12 | *8* | 17† | 10 | 18 | 12 | Kesk. | Kesk. |  |  |  |
| 7 | Belgia Jérôme d'Ambrosio | *NC* | 15 | 15 | 8 | 11 | 9 | 7 | 12 | 19 | 3 | 13 | Kesk. |  |  |  |
| GEOX Dragon |
| 2018–19 | Spark SRT05e | Penske EV-3 | **M** |  |  | ADR | MRK | SCL | MEX | HKG | SYX | RME | PAR | MCO | BER | BRN | NYC |  |  | 23 | 10. |
| 6 | Saksa Maximilian Günther | 16 | 12 | Kesk. |  |  |  | 19† | 5 | Kesk. | 14 | 5 | Kesk. | 19† |  |  |
| Brasilia Felipe Nasr |  |  |  | 19 | Kesk. | Kesk. |  |  |  |  |  |  |  |  |  |
| 7 | Argentiina José María López | Kesk. | 11 | 9 | 17 | 11 | Kesk. | 16 | 13 | 10 | 20 | DSQ | 12 | Kesk. |  |  |
| 2019–20 | Spark SRT05e | Penske EV-4 | **M** |  |  | DIR | SCL | MEX | MRK | BER | BER | BER |  |  |  |  | 2 | 11. |
| 6 | Uusi-Seelanti Brendon Hartley | 19 | 9 | Kesk. | 12 | 19 |  |  |  |  |  |  |  |  |  |  |
| Brasilia Sérgio Sette Câmara |  |  |  |  |  | DSQ | 17 | Kesk. | 21 | 15 | 19 |  |  |  |  |
| 7 | Sveitsi Nico Müller | DNS | Kesk. | 12 | Kesk. | 20 | Kesk. | 14 | 12 | 20 | 17 | 22 |  |  |  |  |
| Dragon / Penske Autosport |
| 2020–21 | Spark SRT05e | Penske EV-4Penske EV-5 | **M** |  |  | DIR | RME | VLC | MCO | PUE | NYC | LDN | BER | BER | 47 | 11. |
| 6 | Sveitsi Nico Müller | 21 | 5 | 13 | 9 | 2 | 20 | 18 |  |  |  |  |  |  |  |  |
| Ruotsi Joel Eriksson |  |  |  |  |  |  |  | 17 | 15 | 17 | 22 | 16 | 10 | 16 | 16 |
| 7 | Brasilia Sérgio Sette Câmara | 20 | 4 | 16 | 12 | Kesk. | 21 | 15 | 15 | 16 | 18 | 11 | 17 | 8 | 18 | 18 |

* **Lihavointi** = Paalupaikka. *Kursivointi* = Nopein kierros. G Nopein aika ryhmäaika-ajossa, josta lisäpiste.

Huomiot
-------

1. ↑  Yhteistyössä Team Pensken kanssa.
2. ↑  Näyttelykilpailu, ei jaettu pisteitä.
3. ↑  Kilpailu keskeytettiin 11. kierroksella, koska kolarin seurauksena rata oli mennyt ajokelvottomaksi. IndyCarin sääntöjen mukaan pisteitä ei jaettu.
4. ↑  Kaikki tallit käyttivät samaa, vakioitua voimansiirtoa.

Lähteet
-------

1. ↑  Beer, Matt: IndyCar Squad Dragon Racing Commits to Formula E *Formula E News*.  25.9.2013. Autosport.com. Viitattu 8.11.2015. (englanniksi)
2. ↑  Smith, Chris: Jay Penske Buys Into Electric Racing With Dragon Racing Formula E Team *forbes.com*.  25.9.2013. Forbes Media. Viitattu 2.12.2021. (englanniksi)
3. ↑  IRL: Luczo Dragon Racing files Indy 500 entry *us.motorsport.com*.  13.5.2007. Motorsport Network. Viitattu 28.11.2021. (englanniksi)
4. ↑  2007 Indianapolis 500 - Round 5 winner, full results and reports *motorsportmagazine.com*.  27.5.2007. Motorsport Database. Viitattu 28.11.2021. (englanniksi)
5. ↑  INDYCAR SERIES STANDINGS FOR 2007 *racing-reference.info*. NASCAR Digital Media, LLC. Viitattu 28.11.2021. (englanniksi)
6. ↑  TOMAS SCHECKTER 2008 IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
7. ↑  2000 Indianapolis 500 - Round 5 winner, full results and reports *motorsportmagazine.com*.  25.5.2008. Motorsport Database. Viitattu 28.11.2021. (englanniksi)
8. ↑  English, Steven: Matos: Luczo Dragon can win races *autosport.com*.  10.6.2009. Motorsport Network. Viitattu 28.11.2021. (englanniksi)
9. ↑  Rookie of the Year Award *indycar.com*. BRICKYARD TRADEMARKS, INC..  Arkistoitu 28.11.2021. Viitattu 28.11.2021. (englanniksi)
10. ↑  RAPHAEL MATOS 2009 IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
11. ↑  Elizalde, Pablo: De Ferran merges with Luczo Dragon *autosport.com*.  16.2.2010. Motorsport Network. Viitattu 28.11.2021. (englanniksi)
12. ↑  DAVEY HAMILTON 2010 IZOD IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
13. ↑  RAPHAEL MATOS 2010 IZOD IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
14. ↑  Cavin, Curt: Tony Kanaan's ride hits the wall *indystar.com*.  11.1.2011..  Arkistoitu 28.2.2011. Viitattu 28.11.2021. (englanniksi)
15. ↑  Miller, Robin: INDYCAR: de Ferran Dragon Shuts Down *auto-racing.speedtv.com*.  24.2.2011. Speed Channel, Inc..  Arkistoitu 28.2.2011. Viitattu 28.11.2021. (englanniksi)
16. ↑  Miller, Robin: INDYCAR: Tracy To Lead Restructured Dragon Racing *auto-racing.speedtv.com*.  2.4.2011. Speed Channel, Inc..  Arkistoitu 10.4.2011. Viitattu 28.11.2021. (englanniksi)
17. ↑  HO-PIN TUNG 2011 IZOD IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
18. ↑  PAUL TRACY 2011 IZOD IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
19. ↑  May 2011 racing news *indymotorspeedway.com*.. Viitattu 28.11.2021. (englanniksi)
20. ↑  Glendenning, Mark: Sebastien Bourdais secures full-time IndyCar return with Dragon Racing *autosport.com*.  12.1.2012. AUTOSPORT.COM.  Arkistoitu 14.1.2012. Viitattu 28.11.2021. (englanniksi)
21. ↑  Pruett, Marshall: INDYCAR: Dragon To Split Single Entry For Bourdais And Legge *auto-racing.speedtv.com*.  30.5.2012. Speed Channel, Inc..  Arkistoitu 1.6.2012. Viitattu 28.11.2021. (englanniksi)
22. ↑  SEBASTIEN BOURDAIS 2012 IZOD IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
23. ↑  KATHERINE LEGGE 2012 IZOD IndyCar Series Results *racing-reference.info*. NASCAR Digital Media, LLC. Viitattu 28.11.2021. (englanniksi)
24. ↑  Lewin, Andrew: Legge to take legal action over Dragon firing *crash.net*.  14.2.2013. Crash Media Group. Viitattu 28.11.2021.
25. ↑  Pruett, Marshall: INDYCAR: Saavedra Joins Bourdais To Complete Dragon’s Two-Car Team *auto-racing.speedtv.com*.  12.2.2012. Speed Channel, Inc..  Arkistoitu 13.2.2013. Viitattu 28.11.2021. (englanniksi)
26. ↑  IZOD INDYCAR SERIES STANDINGS FOR 2013 *racing-reference.info*. NASCAR Digital Media, LLC. Viitattu 28.11.2021. (englanniksi)
27. ↑  Beer, Matt: IndyCar squad Dragon Racing commits to Formula E *autosport.com*.  25.9.2013. Motorsport Network. Viitattu 28.11.2021. (englanniksi)
28. ↑  Dragon Racing joins FIA Formula E Championship *motorsport.com*.  28.9.2013. Motorsport Network. Viitattu 10.12.2021. (englanniksi)
29. ↑  IndyCar driver Mike Conway joining Dragon and Formula E *motorsport.com*.  3.7.2014. Motorsport Network. Viitattu 10.12.2021. (englanniksi)
30. ↑  Conway not to compete in Formula E Championship *motorsport.com*.  6.9.2014. Motorsport Network.  Arkistoitu 10.12.2021. Viitattu 10.12.2021. (englanniksi)
31. ↑  D'Ambrosio takes second Formula E seat with Dragon Racing *motorsport.com*.  22.7.2014. Motorsport Network. Viitattu 10.12.2021. (englanniksi)
32. ↑  Servia named Dragon Racing partner, managing director *motorsports.nbcsports.com*.  11.3.2015. NBC Universal.  Arkistoitu 10.12.2021. Viitattu 10.12.2021. (englanniksi)
33. ↑  Sebastien Buemi sets the pace in first Formula E test *motorsport.com*.  4.7.2014. Motorsport Network. Viitattu 10.12.2021. (englanniksi)
34. 1 2 3 4 5 6 7  DRAGON / PENSKE AUTOSPORT statistics and Results *motorsportstats.com*. MOTORSPORT NETWORK. Viitattu 10.12.2021. (englanniksi)
35. ↑  Formula E Standings 2014 *motorsportstats.com*. MOTORSPORT NETWORK. Viitattu 10.12.2021. (englanniksi)
36. 1 2  Smith, Luke: Dragon to become Formula E manufacturer for season three *motorsports.nbcsports.com*.  19.12.2015. NBC Universal. Viitattu 10.12.2021. (englanniksi)
37. ↑  Smith, Sam: Duval set to remain with Dragon Racing *motorsport.com*.  4.8.2015. Motorsport Network.  Arkistoitu 10.12.2021. Viitattu 10.12.2021. (englanniksi)
38. ↑  Formula E Standings 2015 *motorsportstats.com*. MOTORSPORT NETWORK. Viitattu 10.12.2021. (englanniksi)
39. ↑  Errity, Stephen: Faraday Future joins Formula E championship *autoexpress.co.uk*.  1.7.2016. Autovia Ltd. Viitattu 10.12.2021. (englanniksi)
40. ↑  Smith, Sam: Dragon confirms Duval, d'Ambrosio for season three *motorsport.com*.  1.7.2016. Motorsport Network. Viitattu 10.12.2021. (englanniksi)
41. ↑  Smith, Sam: Conway to replace Duval for Paris ePrix *motorsport.com*.  18.4.2017. Motorsport Network. Viitattu 10.12.2021. (englanniksi)
42. ↑  Formula E Standings 2016 *motorsportstats.com*. MOTORSPORT NETWORK. Viitattu 10.12.2021. (englanniksi)
43. ↑  Vijayenthiran, Viknesh: Faraday Future out of Formula E as Dragon Racing partnership ends *motorauthority.com*.  28.11.2027. MH Sub I, LLC.. Viitattu 10.12.2021. (englanniksi)
44. ↑  Mitchell, Scott: Porsche Le Mans star Jani joins Faraday Future Dragon squad *motorsport.com*.  25.8.2017. Motorsport Network. Viitattu 10.12.2021. (englanniksi)
45. ↑  Mitchell, Scott: Lopez set for Formula E return in place of Jani *motorsport.com*.  3.1.2018. Motorsport Network. Viitattu 10.12.2021. (englanniksi)
46. ↑  Mitchell, Scott: Gunther lands Dragon Formula E reserve role *motorsport.com*.  4.3.2018. Motorsport Network. Viitattu 10.12.2021. (englanniksi)
47. ↑  Formula E Standings 2017 *motorsportstats.com*. MOTORSPORT NETWORK. Viitattu 10.12.2021. (englanniksi)
48. ↑  How Geox aims to emulate F1 success in Formula E *motorsport.com*.  9.12.2018. Motorsport Network. Viitattu 10.12.2021. (englanniksi)
49. ↑  Introducing: the Gen2 Formula E car *fiaformulae.com*.  30.1.2018. FIA. Viitattu 12.11.2021. (englanniksi)
50. ↑  Beer, Matt: Gunther completes Formula E grid with Dragon *motorsport.com*.  12.11.2018. Motorsport Network. Viitattu 10.12.2021. (englanniksi)
51. ↑  Kalinauckas, Alex: Dragon signs Ferrari F1 junior Fuoco as test and reserve driver *motorsport.com*.  12.11.2018. Motorsport Network. Viitattu 10.12.2021. (englanniksi)
52. ↑  Kalinauckas, Alex: Gunther replaces Nasr for Rome Formula E race *motorsport.com*.  26.3.2019. Motorsport Network. Viitattu 10.12.2021. (englanniksi)
53. ↑  Formula E Standings 2018 *motorsportstats.com*. MOTORSPORT NETWORK. Viitattu 10.12.2021. (englanniksi)
54. ↑  Kalinauckas, Alex: Muller to partner Hartley at Dragon in Formula E *motorsport.com*.  18.9.2019. Motorsport Network. Viitattu 10.12.2021. (englanniksi)
55. ↑  Kew, Matt: BMW outcast Eriksson becomes Dragon FE reserve *motorsport.com*.  19.2.2020. Motorsport Network. Viitattu 10.12.2021. (englanniksi)
56. ↑  Klein, Jamie: Sette Camara replaces Hartley at Dragon for Berlin *motorsport.com*.  22.7.2020. Motorsport Network. Viitattu 10.12.2021. (englanniksi)
57. ↑  Formula E Standings 2019 *motorsportstats.com*. MOTORSPORT NETWORK. Viitattu 10.12.2021. (englanniksi)
58. ↑  Thukral, Rachit: Dragon reveals striking new livery for 2020/21 FE season *motorsport.com*.  27.11.2020. Motorsport Network. Viitattu 10.12.2021. (englanniksi)
59. ↑  Kew, Matt: Dragon confirms Muller for final 2020/21 FE spot *motorsport.com*.  11.12.2020. Motorsport Network. Viitattu 10.12.2021. (englanniksi)
60. ↑  Kew, Matt: Dragon Penske set to commit to Formula E's Gen3 era *motorsport.com*.  24.2.2021. Motorsport Network. Viitattu 10.12.2021. (englanniksi)
61. ↑  Thukral, Rachit: Muller to miss remaining Formula E races to focus on DTM *motorsport.com*.  3.7.2021. Motorsport Network. Viitattu 10.12.2021. (englanniksi)
62. ↑  Formula E Standings 2020 *motorsportstats.com*. MOTORSPORT NETWORK. Viitattu 10.12.2021. (englanniksi)
63. ↑  Thukral, Rachit: Giovinazzi moves to Formula E after losing Alfa Romeo F1 seat *motorsport.com*.  16.11.2021. Motorsport Network. Viitattu 10.12.2021. (englanniksi)

Aiheesta muualla
----------------

* Virallinen sivusto (englanniksi)